ྐརྨ་རྨ་རྣམཇིག་རྒྱ་རྨྨ་རྣཾརྨ།མ་ཀཽསཿརྠ་གྲ་བརྩཨཽམཤཏུ་ཅན་མོམས་མཿརྦ་མམ་རྃ
གུཧྱ་ས་མཱ་ཛ་སྭ་བྷཱུ་དྷརྨྨ་བྷཱུ་ཤ་སྱ་དཱི་བ་ཀ་རོ་ནཱ་མ་ཤྲཱི་གུ་ཧྱ་ས་མཱུ་ཧེ་སྱཱ་སདྷྱརྨྨ་ཎཱ་མ་བྷཱུ་ཏཱ་ན་ཡཾ་སུ་དྷཱ་ཥི་ཏ་བཱི་:ཧཱ་རཾ།
དཔལ་གསང་བ་འདུས་པའི་དམ་པའི་ཆོས་བྱུང་བའི་ཚུལ་ལེགས་པར་བཤད་པ་གསང་འདུས་ཆོས་ཀུན་གསེལ་བའི་ཉིན་བྱེད་ཅེས་བྱ་བ་བཞུགས་སོ།།

༄༅༅།རྒྱ་གར་སྐད་དུ།གུ་ཎ་རཏྣ་ཨ་ཏི་ཤ་ཡ་པ་རི་གྲ་ཧ་ཤྲཱི་ཝཱཾ་སངྒུ་རུ་བྷཊྚཱ་རཱ་ག་བོ་དྷི་ཙིཏྟ་བཛྲ་དྷརྨ་སྭ་མཱི་ཏྲི་ཀཱ་ལ་ཛྙཱཿཔྲ་པཱ་ད་མ་ཧཱ་ཀཱཿསརྦྦ་ཡེ་ན་མཿབོད་སྐད་དུ།
ཡོན་ཏན་རིན་ཆེན་ཕུལ་དུ་བྱུང་བ་ཡོངས་འཛིན་དཔལ་ལྡན་བླ་མ་དམ་པ་རྗེ་བཙུན་བྱང་ཆུབ་ཀྱི་སེམས་རྡོ་རྗེ་ཆོས་ཀྱི་རྗེ་དུས་གསུམ་མཁྱེན་པ་བཀའ་དྲིན་ཆེན་པོ་ཅན་རྣམས་ལ་ཕྱག་འཚལ་ལོ།།
ཐོག་མཐའ་མེད་པའི་བྱང་ཆུབ་སེམས་ཀྱི་དངོས།།དངོས་ཀུན་ཁྱབ་བདག་རང་རིག་རྡོ་རྗེ་སེམས།།སེམས་དཔའ་སྙེམས་མའི་བདག་པོ་འཁོར་ལོའི་མགོན།།མགོན་པོ་མཉམ་མེད་གདོད
མའི་བླ་མ་རྒྱལ།།འདོད་ཁྲོ་རྨོངས་པས་གདུང་བའི་འགྲོ་རྣམས་ལ།།དེ་ཉིད་མ་སྤངས་བྱང་ཆུབ་བསྒྲུབ་པའི་ཐབས།།རྣམ་སྣང་བ་ཤེས་གཉེན་དཔལ་ལྡན་འདུས་པ་ཡི།།རྒྱུད་ཆེན་

གསུངས་པའི་སྟོན་པ་ཕྱག་གི་གནས།།རབ་བརྗིད་ཡིད་འོང་སྲུང་འཁོར་གཞལ་ཡས་ནང་།།སྣ་ཚོགས་དབང་པོའི་གཞུ་ཡི་མདངས་འོད་ཅན།།མཆོག་དང་ཐུན་མོང་དངོས་གྲུབ་སྩོལ་
མཛད་པའི།།འདུས་པའི་དཀྱིལ་འཁོར་ལྔ་ཚོགས་རྣམས་ལ་འདུད།།གང་གི་ཟབ་དང་རྒྱ་ཆེའི་ཆོས་ཚུལ་རྣམས།།འཕགས་པའི་ཡུལ་དང་ལྗོངས་འདིར་འཕེལ་མཛད་པའི།།འཇམ་དཔལ་བཤེས་གཉེན་གྲུ
སྒྲུབ་ཇོ་བོ་རྗེ།།འགོས་ལོ་ལ་སོགས་སྐྱེས་ཆེན་མཆོག་རྣམས་བསྔགས།།ཁ་བ་རི་པའི་སྐྱེ་དགུའི་བསོད་ནམས་ཞིང་།།རྡོ་རྗེ་འཆང་དབང་གཞན་ངོར་མི་ཡི་ཟོལ།།ས་སྱའི་བླ་ཆེན་ཀུན་དགའ་སྙིང་པོའི་ཞབས།།
ཡབ་སྲས་བརྒྱུད་པར་བཅས་ལ་ཕྱག་བགྱིའོ།།འདུས་པའི་སྲིན་བྱེད་བདུད་རྩིགསར་པའི་སྒོ།།དང་པོར་འབྱེད་མཛད་ཁ་ཆེའི་སྡོམ་བརྩོན་ཆེ།།དེ་སྲས་འཇམ་མགོན་ཀུན་དགའ་རྒྱལ་མཚན་ཏེ།།འགྲན

བྲལ་ལོ་པཎ་བཀའ་དྲིན་བསམས་བཞིན་དད་།།ལྷ་མིའི་སྟོན་པ་ཟས་གཙང་སྲས་པོ་ཡི།།ལུང་བསྟན་བདུད་རྩི་བརྙེས་པའི་ཨེ་ཝཾ་པ།།སློབ་མར་བཅས་སོ་དཔལ་ལྡན་འདུས་པ་ཡི།།བསྟན་འཛིན་རིམ་པར་བྱོན་རྣམས་བསྔགས་པར་འོས།།འགྲོ།།
ལ་བདེ་སྐྱིད་འབྱུང་གནས་དཔལ་ས་སྐྱའི།།སྡེ་དང་བསྟན་པ་གདུང་བརྒྱུད་བཅས་པའི་རྒྱུན།།སྤེལ་མཛད་རྒྱལ་བའི་བསྟན་ལ་རྒྱལ་བ་ལྟར།།རབ་གྲགས་སྔགས་འཆང་ངག་གི་དབང་པོར་འདུད།།དམ་པ་གང་གི་རྒྱལ་ཚབ་ཐུགས་ཀྱི་སྲས།།བསོད
ནམམས་མཐར་སོན་གྲུབ་པའི་དབང་པོ་དང་།།ཅི་མཛད་བསྟན་དང་འགྲོ་བའི་དོན་འགྱུར་བའི།།གྲགས་པའི་མཚན་ཅན་ཞབས་ཟུང་སྤྱི་བོས་མཆོད།།དཀྱིལ་འཁོར་གཙོ་བོ་མི་བསྐྱོད་རྡོ་རྗེ་ཡི།།གདུལ་བྱའི་སྣང་ངོར་སུམ་ལྡན་རྡོ་རྗེ་འཛིན།།བཀའ་དྲིན་མཉམ
མེད་མུས་ཆེན་རྡོ་རྗེ་འཆང་།།རྗེ་བཙུན་བྱང་ཆུབ་སེམས་ཀྱི་རྡོ་རྗེར་འདུད།།མཁྱེན་རབ་ངག་དབང་ལྷ་དང་དབྱེར་མེད་ཅིང་།།ཆོས་ཀྱི་གྲགས་པ་འཛིན་མའི་ཁྱོན་ལས་བརྒལ།།མཁས་པའི་རྗེ་སོགས་འདུས་པའི་ཆོས་ཚུལ་གྱི།།བཀའ་དྲིན་ནོས་པའི་ཡོངས
འཛིན་མཆོག་རྣམས་བསྔགས།།དཔལ་ལྡན་གསང་གསུམ་འདུས་པའི་ཆོས་སྐོར་རྣམས།།འཕགས་པའི་ཡུལ་དང་བོད་འདིར་དར་བའི་ཚུལ།།ལེགས་བཤད་གསང་འདུས་ཆོས་ཀུན་གསལ་བ་ཡི།།ཉིན་མོར་བྱེད་འདི་ལྷག་བསམ་དག་པས་སྤེལ།།ཅེས་མཆོད
པར་བབརྗོད་ཅིང་བཤད་པར་དམ་བཅའ་བ་སྔོན་དུ་བཏང་ནས།འདིར་ཡེ་ཤེས་རྡོ་རྗེ་ཀུན་ལས་བཏུས་ལས།ཀ་ཁ་ག་གྷ་ང་།ཙ་ཚ་ཛ་ཛྷ་ཉ།ཊ་ཋཥ་ཌ་ཌྷ་ཎ།ཏ་ཐ་ད་དྷ་ན།པ་ཕ་བ་བྷ་མ།ཡ་ར་ལ་ཝ་ཤ་ཥ་ས་ཧ།འདི་དག་གི་མིང་གི་ཡི་གེ་ཐ་མ་རྣམས་སོ་ཞེས།

གསུངས་པ་ལྟར་དབྱངས་གསལ་གྱི་ཡི་གེ་རེ་རེའི་མཐའ་ཅན་གྱི་མཚན་དང་ལྡན་པའི་རྒྱུད་སྡེ་དུ་མ་ཞིག་གསུངས་པའི་ནང་ནས་ཐམས་ཅད་ཀྱི་རྩ་བ་ལྟ་བུར་གྱུར་པ་ཡི་གེ་ས་མཱ་ཛ་འདུས་པའི་བདག་ཉིད་དཔལ་གསང་བ་འདུས་པ་ཞེས་བྱ
བའི་དམ་པའི་ཆོས་བྱུང་བའི་ཚུལ་ལེགས་པར་བཤད་པ་གསང་འདུས་ཆོས་ཀུན་གསལ་བའི་ཉིན་བྱེད་ཅེས་བྱ་བ་འདི་འཆད་པ་ལ།དེ་ཡང་སྤྱིར་སྟོན་པ་ཡང་དག་པར་རྫོགས་པའི་སངས་རྒྱས་ཐབས་མཁས་ལ་ཐུགས་རྗེ་ཆེན་པོ་དང་ལྡན་པ་དེ་ཉིད་ཀྱིས་གདུལ
བྱ་སོ་སོའི་བསམ་པ་དང་འཚམས་པར་ཆོས་ཀྱི་སྒོ་བསམ་གྱིས་མི་ཁྱབ་པ་ཞིག་གསུངས་པ་ཐམས་ཅད་བསྡུ་ན།དམན་པ་ཉན་ཐོས་ཀྱི་ཐེག་པ་དང་།རྒྱ་ཆེ་བ་ཕ་རོལ་ཏུ་ཕྱིན་པའི་ཐེག་པ་དང་།ཟབ་པ་གསང་སྔགས་རྡོ་རྗེ་ཐེག་པ་དང་གསུམ་དུ་འདུ་བར།
སློབ་དཔོན་ཨཱརྱ་དེ་བས་སྤྱོད་བསྡུས་སྒྲོན་མེ་དང་།སློབ་དཔོན་ཤཱནྟི་པས་ཐེག་གསུམ་རྣམ་གཞག།སློབ་དཔོན་དྲན་པའི་ཡེ་ཤེས་གྲགས་ཀྱིས་བཀའ་མཐའ་དག་བསྡུས་ཏེ་བཤད་པ་ཞེས་བྱ་བའི་བསྟན་བཅོས་དང་།སློབ་དཔོན་ཏྲི་པི་ཏ་ཀ་མས་ཚུལ་གསུམ་
སྒྲོན་མེ་རྣམས་ལས་བཤད་ལ།དེ་དག་གི་ནང་ནས་གསང་སྔགས་རྡོ་རྗེ་ཐེག་པ་ནི་གདུལ་བྱ་ཆགས་ཅན་རྗེས་སུ་གཟུང་བའི་ཕྱིར་གསུངས་པ་ཡིན་ཏེ།སྐྱེ་བོ་འདོད་ཆགས་ཅན་དོན་དུ།།ཞེས་གསུངས་པས་སོ།།དེ་ལྟར་གསུངས་པའི་གསང་སྔགས་
རྡོ་རྗེ་ཐེག་པ་ལ་དབྱེན་དུ་ཡོད་ཅེ་ན།རྡོ་རྗེ་གུར་ལས།དམན་པ་རྣམས་ལ་བྱ་བའི་རྒྱུད།།བྱ་མིན་རྣལ་འབྱོར་དེ་དག་ལ།།སེམས་ཅན་མཆོག་ལ་རྣལ་འབྱོར་མཆོག།རྣལ་འབྱོར་བླ་མེད་དེ་ལྟག་ལ།།ཞེས་བྱ་སྤྱོད་རྣལ་འབྱོར་རྣལ་འབྱོར་བླ་མེད་དང་བཞི་

ཡོད་པར་གསུངས་ཤིང་།དེ་དག་གི་ནང་ནས་ཀྱང་རྣལ་འབྱོར་བླ་མེད་ཉིད་གཙོ་བོ་ཡིན་ལ།དེ་ལ་ཡང་ཕ་རྒྱུད་མ་རྒྱུད་གཉིས་སུ་གསུངས་པ་ཡིན་ཏེ།སྐྱེས་པ་རྣམས་ནི་རྗེས་གཟུང་ཕྱིར།།རྣལ་འབྱོར་ཕ་ཡི་རྒྱུད་ཅེས་བཤད།།བུད་མེད་རྣམས་ནི་རྗེས།།
གཟུང་ཕྱིར།།རྣལ་འབྱོར་མ་ཡི་རྒྱུད་བཤད་དོ།།ཞེས་གསུངས་པས་སོ།།འོ་ན་ཁྱད་པར་གང་གི་ཕ་རྒྱུད་དང་མ་རྒྱུད་དུ་འཇོག་པ་ཡིན་སྙམ་ན།འདི་ལ་བླ་མ་གོང་མ་འགའ་ཞིག་གིས་སྐྱེས་པ་འདུལ་བའི་དོན་དུ་གསུངས་པ་དང་།ཕོས་ཞུས་པ་དེ་
ཕ་རྒྱུད།བུད་མེད་འདུལ་བའི་དོན་དུ་གསུངས་པ་དང་།མོས་ཞུས་པ་དེ་མ་རྒྱུད་ཡིན་གསུངས་པ་དང་།ཡང་ཁ་ཅིག་དུར་ཁྲོད་ཡོད་མེད་དང་།རྫོགས་རིམ་ལ་རླུང་སྟོན་པ་དང་།འོད་གསལ་དང་ཟུང་འཇུག་སྟོན་པ་དེ་ཕ་རྒྱུད།རྩ་ཐིག་དང་།
དདགའ་བ་བཞི་སྟོན་པ་དེ་མ་རྒྱུད་ཡིན་ཞེས་གསུངས་པ་སོགས་མང་དུ་ཡོད་ཀྱང་།དེ་དག་ནི་ཕྱོགས་རེ་ཙམ་མཚོན་ནུས་ཀྱི།ཁྱད་པར་འབྱེད་བྱེད་ཀྱི་གཙོ་བོ་ནི་མ་ཡིན་ནོ།།འོ་ན་ཅི་ཞེ་ན་གྲུབ་ཆེན་ནག་པོ་པས།བསྐྱེད་དང་རྫོགས་འབྱུང་དབྱེ་བ་ཡི།།རྣལ་
འབྱོར་ཕ་དང་རྣལ་འབྱོར་མ།།བསྐྱེད་པ་རྣལ་འབྱོར་པ་ཞེས་བྱ།།རྫོགས་པ་རྣལ་འབྱོར་མ་ཞེས་གྲགས།།ཞེས་གསུངས་པས་ན་བསྐྱེད་རིམ་རྒྱས་པར་དངོས་སུ་སྟོན་ཞིང་།རྫོགས་རིམ་ཤུགས་ལ་སྟོན་པ་དེ་ཕ་རྒྱུད་དང་།རྫོགས་རིམ་དངོས་སུ་སྟོན་ཞིང་
བསྐྱེད་རིམ་ཞར་བྱུང་ལྟ་བུར་སྟོན་པ་དེ་མ་རྒྱུད་དུ་འཇོག་པ་ཡིན་ནོ།།དེས་ན་ཕ་རྒྱུད་འདི་མ་རྒྱུད་ལས་ཁྱད་པར་དུ་འཕགས་པ་ཡིན་ཏེ།མ་རྒྱུད་པའི་གདུལ་བྱ་ནི་དབང་པོ་རྟུལ་པོ་དབང་དུས་ཀྱི་ཉམས་མྱོང་གི་རྒྱུན་དེ་ཉིད་གོམས་པར་བྱེད་པ་ཙམ་ཡིན་ལ།ཕ་རྒྱུད་པའི་

གདུལ་བྱ་དེ་ལམ་ཟབ་པ་དང་རྒྱ་ཆེ་བ་ལ་མོས་ཤིང་།མ་རྒྱུད་པའི་ལམ་གྱི་གཙོ་བོ་གཏུམ་མོའི་རྣལ་འབྱོར་ནི།ཕ་རྒྱུད་པའི་ངག་དབེན་རྡོར་བཟླས་ཀྱི་སྐབས་སུ་ཚང་ཞིང་།ཕྱག་རྒྱ་བསྟེན་པ་དབང་གསུམ་པའི་ལམ་དགའ་
བཞིའི་ཡེ་ཤེས་འདྲེན་པར་བྱེད་པ་ནི།ཕ་རྒྱུད་པའི་སེམས་དབེན་ལས་ཀྱི་ཕྱག་རྒྱ་ལ་བསྟེན་པ་དང་།ཆགས་ལམ་དུ་མཚུངས་པས་སེམས་དབེན་གྱི་སྐབས་སུ་དགའ་བ་བཞིའི་ཡེ་ཤེས་ཚང་ཞིང་།དེའི་སྟེང་དུ་ཡང་སྒྱུ་ལུས་འོད་གསལ་ཟུང་འཇུག།
སོགས་ཕ་རྒྱུད་ལ་ལྷག་པོར་ཡོད་པའི་ཕྱིར་རོ་ཞེས་རྗེ་འགོས་ལོ་ཙཱ་བས་བཤད་པ་ཡིན་ནོ།།དེ་ལྟར་བླ་མེད་ཀྱི་རྒྱུད་ཐམས་ཅད་བསྡུ་ན་ཕ་རྒྱུད་དང་མ་རྒྱུད་གཉིས་སུ་འདུ་བ་དང་།གཉིས་པོ་དེར་ཡོད་མོད་ཀྱང་།རྒྱུད་ཀྱི་དགོངས་པ་མཐར་ཐུག་ངེས་དོན་དུ་ནི་བླ
མེད་ཀྱི་རྒྱུད་ཐམས་ཅད་ཐབས་ཤེས་གཉིས་སུ་མེད་པའི་རྒྱུད་ཡིན་ཏེ།དགེས་རྡོར་གྱི་རྒྱུད་རྒྱས་པ་འབུམ་ཕྲག་ལྔ་པའི་ལུང་རྡོ་རྗེ་སྙིང་འགྲེལ་དུ་དྲངས་པ་ལས།གང་དུ་ཐབས་ནི་ཀུན་སྤྱོད་ཅིང་།།ཤེས་རབ་གནས་པར་གྱུར་པ་ནི།།ཀུན་རྫོབ་རྣལ་འབྱོར་པ
རྒྱུད་དུ།།གང་ཡིན་དེ་ནི་ང་ཡིས་བཤད།།གང་དུ་ཤེས་རབ་ཀུན་སྤྱོད་ཅིང་།།ཐབས་ནི་གནས་པར་གྱུར་པ་ནི།།ཀུན་རྫོབ་རྣལ་འབྱོར་མ་རྒྱུད་དུ།།གང་ཡིན་དེ་ནི་ང་ཡིས་བཤད།།ཀྱེ་རྡོར་གྱི་ནི་ཕྱོགས་གཅིག་མིན།།དོན་གྱི་འདུས་པ་ལ་སོགས་པ།།།
ཤེས་རབ་ཐབས་ཀྱི་བདག་ཉིད་དོ།།ཞེས་དང་།དུར་ཁྲོད་འགྲེལ་པ་ཡེ་ཤེས་ལེའུར་ཡང་།རྣལ་འབྱོར་མ་དང་རྣལ་འབྱོར་གྱི་རྒྱུད་ཅེས་པས་ཏེ།ཀུན་རྫོབ་ཀྱི་གང་དུ་རྣལ་འབྱོར་མ་རྣམས་ཡང་དག་པར་རྒྱུ་ཞིང་ཐབས་མི་གཡོ་བ་དེ་ནི་རྣལ་འབྱོར་མའི་རྒྱུད

དོ།།གང་དུ་ཐབས་ཡང་དག་པར་རྒྱུ་ཞིང་ཤེས་རབ་མི་གཡོ་བ་དེ་ནི་ཐབས་ཀྱི་རྒྱུད་དོ།།རང་གི་ངོ་བོ་ནི་ཐམས་ཅད་ཤེས་རབ་དང་ཐབས་ཀྱི་བདག་ཉིད།གཞན་རྣལ་འབྱོར་གྱི་རྒྱུད་འདི་ཉིད་དེ་ཞེས་གསུངས་པས་སོ།།ལུང་དེ་གཉིས་ཀྱིས་ནི་གོང་དུ་སྨོས་པའི་ཕ
རྒྱུད་དང་མ་རྒྱུད་ཀྱི་ཁྱད་པར་འབྱེད་བྱེད་ཀྱང་གསལ་བར་བསྟན་ནོ།།ངེས་དོན་དུ་བླ་མེད་ཐམས་ཅད་ཐབས་ཤེས་གཉིས་མེད་ཡིན་ཞེས་པའི་དོན་ཡང་རྒྱུད་ཀྱི་དགོངས་པ་མཐར་ཐུག་བསྐྱེད་རྫོགས་ཟུང་འཇུག་ཏུ་གནས་ཞེས་པའི་དོན་ཡིན་ཏེ།དཔེར་ན་བཅོམ་ལྡན
འདས་ཀྱིས་གདུལ་བྱ་སོ་སོའི་ངོར་ཆོས་སྣ་ཚོགས་པ་ཞིག་གསུངས་པ་ཐམས་ཅད་ངེས་དོན་དུ་དེ་བཞིན་ཉིད་ལ་གཞོལ་ཞིང་འབབ་པར་བཤད་པ་དང་མཚུངས་པ་ཡིན་པས་སོ།།ངེས་དོན་དུ་ཐབས་ཤེས་གཉིས་མེད་ཡིན་ཀྱང་།ཀུན་རྫོབ་དྲང་དོན་དུ་ཕ་རྒྱུད་མ་རྒྱུད
གགཉིས་སུ་གསུངས་པའི་ཕ་རྒྱུད་ལ།ཟླ་གསང་ཐིག་ལེའི་རྒྱུད་ལས།འདོད་ཆགས་ཞེ་སྡང་གཏི་མུག་གི།།རྒྱུད་ཀྱང་རྣམ་པ་གསུམ་དུ་འགྱུར།།ཞེས་གསུངས་པ་ལྟར་གདུལ་བྱ་འདོད་ཆགས་ཅན་རྗེས་སུ་གཟུང་བའི་ཕྱིར་གཙོ་བོར་གསུངས་པ་གསང
བ་འདུས་པའི་སྐོར།གདུལ་བྱ་ཞེ་སྡང་ཅན་འདུལ་བའི་ཕྱིར་དུ་གཙོ་བོར་བསྟན་པ་གཤིན་རྗེ་གཤེད་ཀྱི་སྐོར།གདུལ་བྱ་གཏི་མུག་ཅན་འདུལ་བའི་ཕྱིར་དུ་གཙོ་བོར་བསྟན་པ་རྣམ་སྣང་སྒྱུ་འཕྲུལ་དྲ་བའི་སྐོར་དང་གསུམ་དུ་ཡོད་པ་ལས།གཤིན་རྗེ་
གཤེད་ཀྱི་སྐོར་རྣམས་ཤེས་པར་འདོད་ན་ཁོ་བོས་གཤིན་རྗེ་གཤེད་སྐོར་གྱི་ཆོས་འབྱུང་འཇམ་དཔལ་ཆོས་ཀུན་གསལ་བའི་ཉིན་བྱེད་ཅེས་བྱ་བ་ལོགས་ན་ཡོད་པས་དེར་བལྟའོ།།སྒྱུ་འཕྲུལ་དྲ་བ་ལ།རྣམ་སྣང་སྒྱུ་འཕྲུལ་དྲ་བ་དང་།འཇམ་དཔལ་སྒྱུ་འཕྲུལ་

དྲ་བ།རྡོ་རྗེ་སེམས་དཔའི་སྒྱུ་འཕྲུལ་དྲ་བ་དང་གསུམ་ལས།དང་པོ་ལ་སློབ་དཔོན་ཀུན་དགའ་སྙིང་པོ་དང་།རབ་ཞི་བཤེས་གཉེན།མྲིརྟི་རྣམས་ཀྱིས་འགྲེལ་པ་རེ་མཛད་དེ་ཡོ་གར་བཀྲལ།དཔལ་དུས་ཀྱི་འཁོར་ལོའི་དཔལ་ལྡན་
འབྲས་ས་སྤུངས་ཀྱི་དབང་བསྐུར་བཅུ་གཅིག་བྱ་བའི་ནང་དུ་རྣམ་སྣང་སྒྱུ་དྲའི་དབང་ཞིག་འབྱུང་བར་བཤད་ཀྱང་།དེང་སང་ཆད་ནས་དེའི་བཀའ་མི་བཞུགས།ཕྱིས་སུ་རྗེ་རྡོ་རྗེ་འཆང་ཀུན་དགའ་བཟང་པོའི་གོང་ཙམ་དུ་འདིའི་དབང་བླ་མ་ཁ་ཅིག་གིས་མཛད་པར
གྲགས་ཀྱང་འཐད་ལྡན་མིན་པར་བཤད་ལ།གང་ལྟར་ཀྱང་རྣམ་སྣང་སྒྱུ་དྲ་འདི་སློབ་དཔོན་ཆེན་པོ་ཨ་བྷ་ཡཱ་ཀ་རས་རྡོ་རྗེ་འཕྲེང་བར་རྣལ་འབྱོར་བླ་མེད་དུ་བཤད་པ་ལྟར།འདི་བླ་མེད་པ་རྒྱུད་ཀྱི་ཁོངས་སུ་བསྡུ་དགོས་སོ།།འཇམ་དཔལ་སྒྱུ་འཕྲུལ་དྲ་བ་
མི་ཟི་དྲུག་སྟོང་པའི་དུམ་བུ་མཚན་ཡང་དག་པར་བརྗོད་པ་སྟེ།འདི་ལ་ཡང་ཡོ་གར་བཀྲལ་བ་དང་།བླ་མེད་དུ་བཀྲལ་བ་སོགས་བཤད་སྲོལ་དྲུག་ཙམ་ཞིག་ཡོད་དེ།སྡོམ་གསུམ་རབ་དབྱེ་ལས།མཚན་བརྗོད་བཤད་པ་ལུགས་དྲུག་དང་།།ཞེས་གསུངས་
པས་སོ།།རྡོ་རྗེ་སེམས་དཔའི་སྒྱུ་འཕྲུལ་དྲ་བ་ནི་རྩ་བའི་རྒྱུད་གསང་བ་སྙིང་པོ་སོགས་ཏེ།འདི་འགའ་ཞིག་གིས་རྨ་རིན་ཆེན་མཆོག་གིས་བརྩམས་པས་རྒྱུད་མིན་གསུངས་ཀྱང་།གསང་བའི་སྙིང་པོ་ནི་རྒྱུད་རྣམ་དག་ཡིན་ཏེ།རྗེ་བཙུན་རིན་པོ་ཆེ་གྲགས་པ་
རྒྱལ་མཚན་གྱིས།གསང་བའི་སྙིང་པོ།སྒྱུ་འཕྲུལ་བརྒྱད་ཅུ་པ།ལྷ་མོ་སྒྱུ་འཕྲུལ།ཐབས་ཀྱི་ཞགས་པ་རྣམས་རྒྱུད་རྣམ་པར་དག་པ་འདྲ།ལྷག་མ་ལེགས་པར་བརྟགས་ལ་གྱིས།།ཞེས་གསུངས་པས་འཁྲུལ་པ་མེད་དོ།།སྤྱིར་རྙིང་མ་པ་

རྣམས་ཀྱིས་བརྩམས་པའི་རྒྱུད་འདྲ་མིན་སྣ་ཚོགས་པ་ཞིག་ཡོད་པར་རྗེ་བོར་ཆེན་རྡོ་རྗེ་འཆང་གི་གསུང་རྒྱུན་ལས་འབྱུང་ཞིང་ཡོངས་སུ་གྲགས་ན་ཡང་།བསྟན་པ་སྔ་དར་གྱི་སྐབས་སུ་མཁས་པ་རྣམས་ཀྱི་ཁ་སྐད་ལ།སུའི་རྒྱུད་སངས་རྒྱས་མཉམ་སྦྱོར།།
གསུང་གི་རྒྱུད་ཟླ་བཟང་ཐིག་ལེ།ཐུགས་ཀྱི་རྒྱུད་གསང་བ་འདུས་པ།ཡོན་ཏན་གྱི་རྒྱུད་རྡོ་རྗེ་བདུད་རྩི།འཕྲིན་ལས་ཀྱི་རྒྱུད་ཀརྨ་མ་ལ།ཁ་སྐོང་གི་རྒྱུད་རྣམ་སྣང་སྒྱུ་དྲ་ཞེས་འབྱུང་བ་དེ་དག་གསར་རྙིང་གཉིས་ཀ་ལ་རྩོད་པ་མེད་པར་གྲགས་པའི་རྒྱུད་ཡིན་པར
ཤད་དོ།།དེ་ལྟར་ཕ་རྒྱུད་ལ་སྡེ་གསུམ་དུ་གསུངས་པའི་འདོད་ཆགས་ཅན་འདུལ་བ་གསང་བ་འདུས་པ་འདི་ཇི་ལྟར་བྱོན་པའི་ཚུལ་འཆད་པ་ལ་སྤྱི་དོན་རྣམ་པ་གསུམ་སྟེ།འདུས་པའི་རྒྱུད་སྟོན་པས་ཇི་ལྟར་གསུངས་པའི་ཚུལ།འདུས་པ་ལ་རྒྱ་བོང་དུ་བཤད་སྲོལ་ཇི།
ལྟར་བྱུང་བའི་ཚུལ།འདུས་པའི་བླ་མ་བརྒྱུད་པའི་རྣམ་ཐར་བསྟན